**Forslaget om prøveskudd på finalene i feltskyting på Landsskytterstevnet.**

Undertegnede har gjennom sitt eget skytterlag høsten 2016 fremmet forslag om å innføre prøveskudd foran finalene i feltskyting på Landsskytterstevnet.

Det gikk heller dårlig fordi vi den gang ikke visste årsaken til de vanskelighetene som skytterne hadde i forbindelse med innskyting foran feltfinalene på LS. Vi visste ikke hva som var årsaken. I tillegg var det nok en del gamle forestillinger om hva feltskyting er eller rettere sagt var.

Dette er historie nå.

Nå har vi endelig kunnet «henge bjølla på katten» idet Svein Idland fra Sem skytterlag gjennom grundige tester – publisert i NST - påviser at Adleraugene ikke er sentriske, dvs. at senter i linsa ikke sitter i senter av siktelinja. Det gir til dels store avvik når du tar Adlerauge ut og inn i forbindelse med bytte av hullkorn på LS, noe de fleste gjør i vekslinga mellom felt og bane.

Nå har vi riktignok fått en variant av framsiktet der Adlerauget kan skrus inn forfra og dermed unngår en å skru det ut i forbindelse med bytte av hullkorn. Men der blir det sittende langt framme og av den grunn utsatt for vær og vind, les regn, noe vi fikk erfare under årets LS. I tillegg er det på langt nær alle som har foretatt denne modifikasjonen.

**Bakgrunnen**

Men jeg føler som i fjor behov for å si litt mer om bakgrunnen for forslaget da dette også vil forklare forslaget sett ut fra en annen vinkel.

Altså:

Jeg har et prinsipielt utgangspunkt når det gjelder feltskyting på landsskytterstevnet.

Og her velger jeg å kalle en spade en spade:

Feltskytinga mistet sin ærbarhet i og med innføring av elektronikk på Landsskytterstevnet.

**Feltskytinga på Landsskytterstevnet er for meg baneskyting utendørs mot feltfigurer**

* spesielt da på omgangene som går fra standplass mot figurer plassert på skivestativene.

Det er for meg helt ok, og jeg tror at dette er et ledd i ei utvikling som kommer og er til beste for norsk feltskyting. Det er her vi må tørre å tenke nytt, som f.eks i forb. med dette forslaget om prøveskudd. Forslaget er bare en konsekvens av at Skytterstyret i sin tid godkjente Adflerauge uten at dette ble kvalitetssikret. Det begynte med at vi fikk tilgang til Adlerauge merket original. I ettertid flommer jo markedet over med kopier. Bare det er ille nok.

Jeg har alltid som utgangspunkt at all feltskyting er til det beste for saken (norsk feltskyting). Det være seg feltskyting på bane mot feltfigurer, på 15m (det hadde vi faktisk for noen år siden som korrespondanseskyting) osv. Det viktigste er at de skytes mot feltfigurer.

Jeg bruker her det samme prinsipp som jeg bruker ellers:

**det viktigste er å få folk inn på standplass, ikke ut av den!**

Men tilbake til saken:

Jeg har foretatt ei sammenligning mellom bane og feltskytinga på landsskytterstevnet:

**A. Foran den innledende skytinga:**

1. Prøveskudd. Både på felt og bane skytes det prøveskudd med elektronisk anvisning.

2. Seriene. Både på felt og bane får en elektronisk anvisning etter hver serie.

3. Etter endt skyting har en mulighet til å hente opp sitt skytekort der hver serie er angitt med treffpunkt - likt på bane og felt.

So far, so good...

**B. Foran finalene**

Her er det avvikene kommer.

1. På alle banefinalene er det prøveskudd, for skytterne i Kongelaget attpåtil to ganger så vidt jeg husker.

2. På feltfinalene er det bare på finfelt at det er det innført prøveskudd - for kl. rekr. Det kom i etter LS på Lesja og var på høg tid. Jeg satte forøvrig fram et forslag for denne klassa allerede høsten etter LS på Lesja, men her kom Skytterstyret meg i forkjøpet. Godt levert av Skytterstyret som her tok det rette grepet til rett tid.

2. For de andre klassene er det pr. i dag ikke anledning til prøveskudd. Det her jeg foreslå å innføre prøveskudd, primært for alle klasser, subsidiært for alle klassene på 100m.

**C. Under/etter finalene:**

Her er det visning skudd for skudd på storskjerm og ute på nettet. Ingen direkte anvisning som det er på Kongelaget.

**D. Rent praktisk**

**Finfelt:**

**Kl. R : som nå**

**Kl. ER og V65/V73:**

1. Skytteren får 2 min til klargjøring og lading inne på standplass – som tidligere
2. Skytteren får ubegrenset antatt prøveskudd – skytetid 1 min. ( 2 min for V73)
3. Det gis 1 min (2 min for V73) til klargjøring og lading.
4. Finaleprogrammet på 12 skudd avvikles som tidligere

**Kl. JR:**

a. Skytteren får 2 min til klargjøring og lading inne på standplass – som tidligere

b. Skytteren får ubegrenset antatt prøveskudd – skytetid 1 min.

c. Det gis 2 min ( pga ev. stillingsskifte) til klargjøring og lading.

d. Finaleprogrammet på 12 skudd avvikles som tidligere.

**Ev for grovfeltfinalene:**

a. Skytteren får 2 min til klargjøring og lading inne på standplass – som tidligere

b. Skytteren får ubegrenset antatt prøveskudd – skytetid 1 min.

c. Det gis 2 min ( pga ev. stillingsskifte) til klargjøring og lading.

d. Finaleprogrammet på 12 skudd avvikles som tidligere.

**Omskytinger alle klasser bortsett fra kl. rekr**.: Her gis det ikke prøveskudd.

Dette gir ingen forsinkelse dersom en rasker på litt mellom omgangslagene

**D. Følelsen skytteren sitter igjen med**

Jeg er opptatt av at skytterne skal gå fra finalen med en god følelse av at dette var rettferdig. At de fikk en real sjanse til å vise seg fra sitt beste. Gleden kan fort bli avkortet for å si det mildt dersom en oppdager at de ikke er innskutt etter for eksempel bytte av hullkorn, ut/inn med Adlerauge etc.

Noe tilsvarende skjer jo ikke skjedd på en banefinale, der har vi jo prøveskudd.

**Så, hva skjer om vi innfører prøveskudd som angitt i forslaget?**

- argumentet som går på at skytteren plikter å ha rett innskutt gevær, holder dessverre ikke for meg. Da må en ha to gevær der en bare bruker det ene på felt, ikke det er engang tilstrekkelig dersom en må ut med Adlerauget ved nedbør.

- kravet om at skiveleverandøren skal garantere skal levere varene, dvs. korrekt kalibrerte skiver skal være et absolutt krav. Det må vi stole på. Jeg føler meg sikker på at leverandøren gjør jobben sin, men at skytteren til sjuende og sist med forslaget kan få sjansen til å prøve dette sjøl.

**Jeg vil bare at skytterne skal føle at de får vist sitt beste.**

**- risikerer vi noe, blir det noen som føler at dette ble urettferdig, usportslig etc.?**

*--- neppe, tror jeg, bortsett fra at skytterne blir fornøyde.*

*Det gjelder bare å sjå framover og ikke gå baklengs inn i framtida. Gjør en det er det som kjent ikke lett å sjå framover.*

**Altså:**

**Forslag om prøveskudd på finalene i feltskyting på Landsskytterstevnet.**

**Fom LS 12018 innføres det prøveskudd foran ale feltfinalene på LS ut fra program som skissert nedenfor:**

***Finfelt:***

***Kl. R : som nå***

***Kl. ER og V65/V73:***

***a. Skytteren får 2 min til klargjøring og lading inne på standplass – som tidligere***

***b. Skytteren får ubegrenset antatt prøveskudd – skytetid 1 min. ( 2 min for V73)***

***c. Det gis 1 min (2 min for V73) til klargjøring og lading.***

***d. Finaleprogrammet på 12 skudd avvikles som tidligere***

***Kl. JR:***

***a. Skytteren får 2 min til klargjøring og lading inne på standplass – som tidligere***

***b. Skytteren får ubegrenset antatt prøveskudd – skytetid 1 min.***

***c. Det gis 2 min ( pga ev. stillingsskifte) til klargjøring og lading.***

***d. Finaleprogrammet på 12 skudd avvikles som tidligere.***

***Ev for grovfeltfinalene:***

***a. Skytteren får 2 min til klargjøring og lading inne på standplass – som tidligere***

***b. Skytteren får ubegrenset antatt prøveskudd – skytetid 1 min.***

***c. Det gis 2 min (pga ev. stillingsskifte) til klargjøring og lading.***

***d. Finaleprogrammet på 12 skudd avvikles som tidligere.***

***Omskytinger alle klasser bortsett fra kl. rekr.: Her gis det ikke prøveskudd.***

Skytterstyret har fullmakt til å gjøre vedtak i saken slik de gjorde det i saken om prøveskudd for kl. rekr. etter LS på Lesja.

**Alvdal 09.08.2017**

med skytterhilsen

Hans Sollid